ananddey/assamese-wiki-corpus huggingface dataset:
ভুৰিশ্ৰেষ্ঠ

ভুৰশুত বা ভুৰিশ্ৰেষ্ঠ ভাৰতৰ পশ্চিম বংগ ৰাজ্যৰ বৰ্তমানৰ হাওৰা আৰু হুগলী জিলাত বিয়পি থকা মধ্যযুগীয় বঙালী হিন্দু ৰাজ্য আছিল।

ইতিহাস

ভুৰশুত ৰাজ্য ৰাঢ় অঞ্চলৰ দক্ষিণ অংশত গঢ়ি উঠিছিল। ইয়াত ব্যৱসায়ীসকলৰ এটা সম্প্ৰদায় ভুৰীশ্ৰেষ্ঠৰ বসতি অধিক আছিল আৰু সেইবাবেই ইয়াক ভূৰশুত বুলি কোৱা হ’ল। অৱশ্যে ই সম্ভৱতঃ ৰাঢ়ী ব্ৰাহ্মণৰ মূল কেন্দ্ৰ আছিল। পাল সাম্ৰাজ্যই গা কৰি উঠাৰ সময়ছোৱাত ইয়াত কোনো শূৰ ৰজাই শাসন কৰাৰ সম্ভাৱনা আছিল। বিভিন্ন সামন্তীয় ৰজাই হয়তো ৰাজ্যখনৰ ওপৰত শাসন কৰিছিল।
পিছৰ সময়ত লোককথাত ধীবৰ বংশৰ উল্লেখ পোৱা যায়, সম্ভৱতঃ চতুৰ্দশ–১৫ শতিকাত। ইয়াৰ পিছত এই অঞ্চলত ব্ৰাহ্মণ পৰিয়ালৰ শাসন আৰম্ভ হয়।

ভুৰশুতৰ শেষ ধীবৰ ৰজা শনিভাংগাৰ গঢ় ভৱানীপুৰৰ চতুৰাণন নেওগীৰ হাতত পৰাস্ত কৰা হয়। চতুৰাণনৰ নাতি (তেওঁৰ কন্যাৰদ্বাৰা) ফুলীয়াৰ মুখতী ৰাজপৰিয়ালৰ কৃষ্ণ ৰায়ে ৰাজত্ব গ্ৰহণ কৰি ব্ৰাহ্মণ বংশ ভূৰিশ্ৰেষ্ঠৰ প্ৰতিষ্ঠা কৰে। কৃষ্ণনাৰায়ণ ৰায়ে ১৫৮৩–৮৪ চনত শাসন কৰিছিল, সেই সময়ত আকবৰ মোগল সম্ৰাট আছিল। মহাৰাজ ৰুদ্ৰনাৰায়ণ ৰায়মুখুতি ভুৰিশ্ৰেষ্ঠৰ শাসক আছিল, যিয়ে ৰাজ্যখনক একত্ৰিত আৰু সম্প্ৰসাৰণ কৰি সেই সময়ৰ অন্যতম শক্তিশালী হিন্দু ৰাজ্যলৈ ৰূপান্তৰিত কৰিছিল। তেওঁ ওড়িশাৰ পাঠান চুলতানসকলৰ সৈতে থকা পৰম্পৰাগত মিত্ৰতা ভংগ কৰি বংগত পাঠান শাসনৰ পতন কৰিছিল। কৃষ্ণ ৰায়ৰ প্ৰপৌত্ৰ প্ৰতাপ নাৰায়ণ ৰায় (১৬৫২–১৬৮৪ চনৰ আশে-পাশে শাসন কৰা) ভুৰশুত ৰজাৰ ভিতৰত সৰ্বশ্ৰেষ্ঠ আছিল। জনপ্ৰিয়ভাৱে ৰয় বাঘিনী বুলি কোৱা পৰিয়ালটোৰ এগৰাকী ভদ্ৰমহিলাৰ আদৰ্শ সাহসৰ কথা উল্লেখ আছে যদিও ব্যক্তিজনক চিনাক্ত কৰাটো কঠিন।

আইন-ই-আকবৰীত উল্লেখ আছে যে ছিৰকাৰ চুলেইমানবাদৰ অধীনত থকা একত্ৰিছটা মহলৰ ভিতৰত সৰ্বাধিক ৰাজহ লাভ কৰিছিল বসন্ধৰী পৰগনাই, তাৰ পিছতে ভুৰশুতে। ছিৰকাৰ সাতগাঁও বা ছিৰকাৰ মন্দৰনৰ অধীনত আন কোনো পৰগনাই ইমান ৰাজহ লাভ কৰা নাছিল। ১৮ শতিকাত বৰ্ধমানৰ কীৰ্তিচান্দ ৰায়ে ভুৰশুত জয় কৰে।

ভুৰশুত ৰাজ্যৰ গঢ় ভৱানীপুৰ, পাণ্ডুয়া (‘পেডো’ বা ‘পেডো বসন্তপুৰ’) আৰু ৰাজবলহাটত তিনিটা দুৰ্গ আছিল। এই দুৰ্গবোৰৰ কোনো চিন-মোকাম নাই, ৰাজবলহাটৰপৰা দামোদৰৰ সিপাৰে হাওৰা জিলাৰ দিহি ভুৰশুত আৰু পাৰ ভুৰশিটা নামৰ ঠাই এতিয়াও আছে।

১৮ শতিকাৰ বঙালী কবি ভৰতচন্দ্ৰ ৰায়(ৰায়গুনাকৰ) পেডো ভুৰশুতৰপৰা অহা আৰু সম্ভৱতঃ ভুৰশুত ৰাজ্যৰ শাসক পৰিয়ালৰ অন্তৰ্গত।

দশম শতিকাৰ বিখ্যাত গণিতজ্ঞ শ্ৰীধৰ আছিল ভুৰশুতৰ।

তথ্যসূত্ৰ

শ্ৰেণী:প্ৰাচীন বংগৰ জনপদ
শ্ৰেণী:পশ্চিমবংগ
জীৱনে মোক কি দিলে (গ্ৰন্থ)

জীৱনে মোক কি দিলে হৈছে অসমৰ বিশিষ্ট লেখক, শিক্ষাবিদ, অধ্যাপক ড০ প্ৰহ্লাদ কুমাৰ বৰুৱাৰ এখন প্ৰবন্ধ সংকলন। গ্ৰন্থখন জীৱন বিষয়ক । ২০০৩ চনৰ অক্টোবৰ মাহত বনলতা প্ৰকাশনৰ পৰা প্ৰকাশিত গ্ৰন্থখনৰ দ্বিতীয় আৰু তৃতীয় সংস্কৰণ প্ৰকাশ হয় ক্ৰমান্বয়ে ২০০৯ চনৰ জানুৱাৰী আৰু ২০১২ চনৰ ছেপ্টেম্বৰ মাহত। মুঠ ৮৮ পৃষ্ঠাৰ গ্ৰন্থখনৰ তৃতীয় সংস্কৰণৰ মূল্য ৬০ টকা।

বিৱৰণ

কিতাপখনৰ আঁৰৰ কথাত লেখক প্ৰহ্লাদ কুমাৰ বৰুৱাই কিতাপখনৰ বিষয়বস্তু সম্পৰ্কে লিখিছে,"মানুহৰ জীৱন যেন এক অনন্ত গহ্বৰ।... ৰহস্যময় সময়ৰপৰা, কঠিন বাস্তৱৰ পৰা জীৱনে বিচিত্ৰ অভিজ্ঞতা আহৰণ কৰে। মনত,প্ৰাণত,চেতনাত, স্মৃতিত, সত্তাত অভিজ্ঞতাবোৰে প্ৰকাশৰ বাট বিচাৰি নিৰন্তৰ আস্ফালন কৰে, বিস্ফোৰণৰ বাবে জ্বালামুখী হৈ পৰে। বাছি বাছি কিছুমান অনুভৱক প্ৰকাশৰ স্বাধীনতা দিলোঁ। এইবোৰ কাৰ অনুভৱ? কেৱল মোৰেইনে? নে আনৰো?" কিতাপখনৰ সূচীপত্ৰ খন সূচীপত্ৰ বুলি নামাকৰণ নকৰি নাম দিয়া আছে অনুভৱৰ দিশবোৰ।
কিতাপখনত মুঠ ১৪ টা প্ৰবন্ধ আছে। ১৯৪৪ চনৰ ২৮ ফেব্ৰুৱাৰীত শিৱসাগৰ জিলাত জন্মলাভ কৰা বৰুৱা পিছলৈ ১৯৭১ চনৰ পৰা ডিব্ৰুগড়ৰ ৰূপনগৰৰ বাসিন্দা হয়। স্নাতক পৰীক্ষা দিয়েই তিনিখনকৈ শিক্ষানুষ্ঠানত দুবছৰ শিক্ষকতা কৰি পিছত ডিব্ৰুগড় বিশ্ববিদ্যালয়ৰ পৰা স্নাতকোত্তৰ আৰু ডক্টৰেট ডিগ্ৰী অৰ্জন কৰিছিল। বিদ্যালয়,মহাবিদ্যালয়,বিশ্ববিদ্যালয় সকলো পৰ্যায়ৰ শিক্ষানুষ্ঠানতে শিক্ষকতা কৰা প্ৰহ্লাদ কুমাৰ বৰুৱাই ডিব্ৰুগড় বিশ্ববিদ্যালয়ৰ অসমীয়া বিভাগৰ প্ৰাধ্যাপকৰূপে ২০০৭ চনত অৱসৰ গ্ৰহণ কৰিছিল।

প্ৰহ্লাদ বৰুৱা এজন প্ৰচাৰবিমুখ ব্যক্তি আছিল। শিক্ষকতাৰ সমান্তৰালকৈ নীৰলে সাহিত্য-চৰ্চা কৰা বৰুৱাই কেইবাখনো আলোচনা-সমালোচনামূলক গ্ৰন্থ, জীৱন-বিষয়ক গ্ৰন্থ, শিশু গ্ৰন্থ আদি ৰচনা কৰি গৈছে। তেওঁ অসম সাহিত্য সভাৰ লগতো জড়িত এজন ব্যক্তি।

তথ্যৰ উৎস

লগতে চাওক

শ্ৰেণী:অসমীয়া গ্ৰন্থ
লাঠি খেল

লাঠি খেল হৈছে বঙালীৰ পৰম্পৰাগত মাৰ্চিয়েল আৰ্টচ্, ই বাংলাদেশত প্ৰচলিত একপ্ৰকাৰৰ লাঠি যুঁজ। এজন অনুশীলনকাৰীক লাঠিয়াল বুলি জনা যায়। লাঠি খেলাৰ উৎপত্তি ভাৰত উপমহাদেশৰ বংগ অঞ্চলৰপৰা হৈছিল।

ব্যুৎপত্তিবিজ্ঞান

বাংলা ভাষাৰ লাঠি শব্দটোৰ অৰ্থ অসমীয়াতো লাঠি বা টাঙোন বা টোকোন, আনহাতে খেলাৰ অৰ্থ খেল বা ক্ৰীড়া। গতিকে লাঠি খেলৰ অনুবাদ হ’ব লাঠিৰে খেলা খেল, লাঠি খেল।।

বাদ্যযন্ত্ৰ

সাধাৰণতে বাঁহৰ গুৰি অংশৰে লাঠী তৈয়াৰ কৰা হয় আৰু কেতিয়াবা ঘন ঘনকৈ লোহাৰ আঙঠিৰে বান্ধি লোৱা হয়। সাধাৰণ লাঠিৰ জোখ ৬ৰ পৰা ৮ ফুট (২ৰ পৰা ২.৪ মিটাৰ)। কিছুমান, যাক টাঙোন বুলি কোৱা হয়, চুটি আৰু লাঠি বা নিৰ্দেশক মাৰিৰ দৰে ব্যৱহাৰ কৰিব পাৰি। আগতে লাঠিক ঢালৰ সৈতে যোৰ কৰিব পৰা গৈছিল, যিটো এতিয়াও ন’ৰি মাৰি (মক ষ্টিক-ফাইট) প্ৰদৰ্শনত দেখা যায়।

ইতিহাস

ধনী কৃষক আৰু অন্যান্য বিশিষ্ট লোকসকলে নিজৰ নিৰাপত্তাৰ বাবে আৰু নিজৰ ক্ষমতাৰ প্ৰতীক হিচাপে দৰ্মহাভোগী লাঠিয়ালক নিযুক্ত কৰি লৈছিল। মাটি আৰু অন্যান্য সম্পত্তি ৰক্ষা বা লোৱাৰ উপায় হিচাপে এইসকলক দ্বৈত কামত ব্যৱহাৰ কৰা হৈছিল। দক্ষিণ এছিয়াৰ কিছুমান ভাষাৰ এটা প্ৰবাদ হ'ল "যিজনে লাঠি ব্যৱহাৰ কৰে তেওঁ ম’হ ৰাখে"। জমিদাৰ (সামন্ত) সকলে গাঁৱৰ মানুহৰ পৰা বলপূৰ্বক কৰ সংগ্ৰহ কৰিবলৈ লাঠিয়ালৰ দল পঠিয়াইছিল। লাঠি প্ৰশিক্ষণ এটা সময়ত ব্ৰতচাৰী শিক্ষা ব্যৱস্থাত অন্তৰ্ভুক্ত কৰা হৈছিল।

যদিও ভাৰত আৰু বাংলাদেশী গাঁৱত লাঠীৰ বহুল প্ৰচলন আছে, তথাপি নগৰায়নৰ ফলত যোৱা দশকবোৰত গ্ৰাম্য যুদ্ধ কলা হিচাপে ইয়াৰ অৱনতি ঘটিছে। ১৯৮৯ চনলৈকে বাংলাদেশৰ কুষ্টিয়াত বাৰ্ষিক দেশজোৰা লাঠি খেলা অধিৱেশন অনুষ্ঠিত হৈছিল, য’ত দেশৰ বিভিন্ন প্ৰান্তৰ দলে অংশগ্ৰহণ কৰিছিল। পশ্চিম বংগত কিছুমান পূজাৰ অনুষ্ঠানৰ বাবে লাঠি খেল অনুষ্ঠিত হয়, উত্তৰ বংগত ঈদৰ সময়ত চামদী নামৰ একেধৰণৰ খেল খেলা হয়।

অনুশীলনী

লাঠিয়াল গোষ্ঠীয়ে বাওই ঝক (গোট যুঁজ), ন’ৰী বাৰী (লাঠিৰে মক ফাইট), ফালা খেলা আৰু দাও খেলা (চোকা অস্ত্ৰৰে মক ফাইট), আৰু চুৰি নৃত্য সংগীতত শ শ লোকৰ উপস্থিতিত পৰিৱেশন কৰিছিল। এই গোটবোৰে হয়তো দাও খেলা (মাচেটে যুঁজ) আৰু ফাৰা খেলা (তৰোৱাল যুঁজ) কলা শিকিব পাৰে, যি দুয়োটা আজি মক-ফাইটৰ ৰূপত সংৰক্ষিত হৈ আছে। সাধাৰণতে খেলবোৰ এজন এজনকৈ খেলা হয়, কিন্তু এই শিল্পত মক-গ্ৰুপ ফাইট বা বাওই ঝাক অন্তৰ্ভুক্ত কৰা হয়। লাঠি ভাষাত শক্তিৰ কেন্দ্ৰস্থল হৃদযন্ত্ৰৰ চক্ৰ আৰু অনুশীলনকাৰীসকলে অধিক উলম্ব অৱস্থাত যুঁজ দিয়ে।

তথ্যসূত্ৰ

শ্ৰেণী:খেল
চিফ টেমিটোপে অজয়ী

আমিনা টেমিটোপে অজয়ী এগৰাকী আমেৰিকা যুক্তৰাষ্ট্ৰৰ নাইজেৰিয়ান ব্যৱসায়িক পৰামৰ্শদাতা যি এগৰাকী প্ৰশিক্ষণপ্ৰাপ্ত একাউণ্টেণ্ট, এগৰাকী সামাজিক উদ্যোগী আৰু এগৰাকী সমাজ কৰ্মী। টেমিটোপে অজয়ী আছিল অল নাইজেৰিয়ান আমেৰিকান কংগ্ৰেছ (এএনএচি)ৰ প্ৰাক্তন সভাপতি।নাইজেৰিয়ান প্ৰব্ৰজনকাৰী বিষয়সমূহৰ ওপৰত তেওঁৰ প্ৰচেষ্টা আৰু অবিৰত পোষকতাই সংবাদ মাধ্যমত তেওঁক "মামা প্ৰব্ৰজনকাৰী" নামেৰে নামাকৰণ কৰিছে।

অজয়ীয়ে কৃষি ব্যৱসায় আৰু আৰ্কান্ সাছ-নাইজেৰিয়া বিনিয়োগ মঞ্চ আৰু আমেৰিকাৰ অন্যান্য দ্বিপাক্ষিক অৰ্থনৈতিক মঞ্চৰ জৰিয়তে আফ্ৰিকাত মহিলা সবলীকৰণ আৰু দৰিদ্ৰতা নিৰ্মূলকৰণৰ প্ৰসাৰ ঘটায়।তেওঁ নাইজেৰিয়ান আমেৰিকান কৃষি সৱলীকৰণ কাৰ্যসূচী (NAAEP)ৰ প্ৰতিষ্ঠাপক/মুখ্য কাৰ্যবাহী বিষয়া, যিয়ে নাইজেৰিয়াৰ কৃষক, মহিলা আৰু যুৱ প্ৰাপ্তবয়স্কসকলৰ কৃষি সৱলীকৰণৰ কামত জড়িত হৈ থাকে যাতে কৃষি খণ্ডৰ মহিলা আৰু যুৱক-যুৱতীসকলৰ বাবে খাদ্যৰ পৰ্যাপ্ততা আৰু বহনক্ষম নিয়োগ বৃদ্ধি পায়। এন এ এ ই পি এটা তৃণমূল পৰ্যায়ৰ সংস্থা যিয়ে কৃষকসকলক যান্ত্ৰিক কৃষি ব্যৱস্থাত প্ৰশিক্ষণ আৰু শক্তিশালী কৰে৷ একে সময়তে ব্যৱসায়িক ঋণ, কৃষি সঁজুলিৰ সুলভতা, আৰু স্থানীয় আৰু আন্তঃৰাষ্ট্ৰীয় উভয়তে তেওঁলোকৰ শেষ উৎপাদন চপোৱা আৰু বিপণন কৰাত সহায় কৰে।

২০১০ চনত অজয়ীয়ে নাইজেৰিয়াৰ ফেডাৰেল চৰকাৰক কৃষকক ঋণৰ সুতৰ হাৰ হ্ৰাস কৰিবলৈ আহ্বান জনায় যাতে কৃষি খণ্ড বৃদ্ধি পায় আৰু দেশখনৰ দৰিদ্ৰতা দূৰ কৰিব পৰা যায়।অজয়ী আমেৰিকাৰ আৰ্কান্ সাছ আৰু মেৰিলেণ্ড ৰাজ্যৰ সদিচ্ছাৰ এম্বেছাদৰ আৰু বিগত ২০১৪ চনৰ নাইজেৰিয়াৰ ৰাষ্ট্ৰীয় সন্মিলনত তেওঁ এগৰাকী বিশিষ্ট প্ৰতিনিধি আছিল য'ত তেওঁ নাইজেৰিয়াত নেচনেল কাউন্সিল অৱ ৱমেন ছ'চাইটি (এনচিডব্লিউএছ)ক প্ৰতিনিধিত্ব কৰিছিল আৰু কনফেবৰ কৃষি সমিতিত কাৰ্যনিৰ্বাহ কৰিছিল।বিশ্ব বেংক গোট আৰু আন্তঃৰাষ্ট্ৰীয় মুদ্ৰা নিধিৰ বাৰ্ষিক সভাত তেওঁৰ ভাষণত প্ৰতিনিধিসকলক জনাইছিল যে "মহিলাসকল ব্যক্তিগত খণ্ডৰ ইঞ্জিন, মহিলাসকলে যিকোনো জাতিৰ অৰ্থনীতি চলায় - কাৰণ তেওঁলোকে তেওঁলোকৰ পুৰুষ সমকক্ষতকৈ বাণিজ্যৰ প্ৰতি অধিক প্ৰতি আগ্ৰহী, যিকোনো মুদ্ৰাৰ শক্তি তেওঁলোকৰ চাহিদা আৰু যোগান পূৰণ কৰাৰ ক্ষমতাত থাকে"।.

তথ্যসূত্ৰ

শ্ৰেণী:নাইজেৰিয়াৰ মহিলা অধিকাৰ কৰ্মী
মিলি নাছোলো

মিলি নাছোলো কিকোমেকো এগৰাকী উগাণ্ডাৰ সামাজিক উদ্যোগী, কৰ্মী আৰু অধিবক্তা। তেওঁ কাগাডি জিলাত অৱস্থিত এটা অলাভজনক সংস্থা মাইছা হোলিষ্টিক আফ্ৰিকা ফাউণ্ডেশ্যনৰ প্ৰতিষ্ঠাপক।

প্ৰাৰম্ভিক জীৱন আৰু শিক্ষা

বুটাম্বালা জিলাৰ কিবিবি উপকাউণ্টিৰ কিকুম্বো গাঁৱত নাছোলোৰ জন্ম হৈছিল। প্ৰাথমিক শিক্ষাৰ বাবে গোম্বে প্ৰাথমিক বিদ্যালয়ত পঢ়িছিল, তাৰ পিছত এমপিগি মিক্সড ছেকেণ্ডাৰী স্কুলত অ-লেভেলৰ বাবে পঢ়িছিল আৰু এমপিগি হাইস্কুলত এ লেভেলৰ অধ্যয়ন কৰিছিল। তেওঁ কাম্পালা আন্তঃৰাষ্ট্ৰীয় বিশ্ববিদ্যালয়ৰ পৰা আইনত স্নাতক ডিগ্ৰী লাভ কৰে।

২০১৪ চনত তেওঁ মাইছা হোলিষ্টিক আফ্ৰিকা ফাউণ্ডেশ্যন অৱশ্যে ২০১৯ চনত এই সংস্থাটো আৰম্ভ কৰা হয়।

ব্যক্তিগত জীৱন

২০১৬ চনত কামোকিয়া চাৰ্চ অৱ গডত নাছ’লোৱে ৰবাৰ্ট কিকোমেকো টুমুছাবেৰ সৈতে বিবাহপাশত আবদ্ধ হয়। তেওঁলোকৰ দুজন পুত্ৰ টাইলাৰ কেব কে টুমুছাবে আৰু ট্ৰেভিছ ছিলভাৰ কে টুমুছাবে।

তথ্যসূত্ৰ

শ্ৰেণী:উগাণ্ডাৰ নাৰী অধিকাৰ কৰ্মী
মকৰ ক্ৰান্তি

মকৰ ক্ৰান্তি হ’ল দক্ষিণ গোলাৰ্ধ তথা বিষুৱ ৰেখাৰ পৰা দক্ষিণে ২৩.৫ ডিগ্ৰী অক্ষাংশত অংকন কৰা এক কাল্পনিক ৰেখা। পৃথিৱীয়ে আগবাঢ়ি গৈ থাকোঁতে এই মকৰ ক্ৰান্তিৰ ওপৰত ২২ ডিচেম্বৰৰ দিনা সূৰ্যৰ ৰশ্মি লম্বভাৱে পৰে; যাক মকৰ সংক্ৰান্তি বুলি কোৱা হয়। ই সূৰ্যৰ দক্ষিণায়ণৰ শেষ সীমা। মকৰ ক্ৰান্তি ৰেখাৰ সমমান উত্তৰ গোলাৰ্ধত কৰ্কট ক্ৰান্তি কল্পনা কৰা হৈছে।

মকৰ ক্ৰান্তি ৰেখা পৃথিৱীৰ মানচিত্ৰত অংকন কৰা পাঁচডাল প্ৰধান কাল্পনিক অক্ষৰেখাৰ ভিতৰত এডাল। ইয়াৰ অক্ষাংশ বৰ্তমান বিষুৱৰেখাৰ দক্ষিণে ২৩°২৬′১০.৯′′ (বা ২৩.৪৩৬৩৫°), কিন্তু ই বৰ্তমান প্ৰতি বছৰে ০.৪৭ আৰ্কছেকেণ্ড বা ১৫ মিটাৰ হাৰত অতি ক্ৰমান্বয়ে উত্তৰ দিশলৈ গতি কৰি আছে।

বিশ্বৰ ৩% তকৈও কম জনসংখ্যা ইয়াৰ দক্ষিণে বাস কৰে; ই দক্ষিণ গোলাৰ্ধৰ জনসংখ্যাৰ প্ৰায় ৩০% ৰ সমতুল্য।

ভূগোল আৰু পৰিৱেশ

মকৰ ক্ৰান্তি হৈছে দক্ষিণ নাতিশীতোষ্ণ অঞ্চল আৰু উত্তৰে ক্ৰান্তীয় অঞ্চলৰ মাজৰ বিভাজন ৰেখা। উত্তৰ গোলাৰ্ধত মকৰ ক্ৰান্তিৰ সমতুল্য হৈছে কৰ্কট ক্ৰান্তি।

বিশ্বজুৰি

প্ৰাইম মেৰিডিয়ানৰ পৰা পূবলৈ মকৰ ক্ৰান্তিয়ে ১০খন দেশৰ মাজেৰে পাৰ হৈ যায়:

স্থানাংক
দেশ, ভূখণ্ড বা মহাসাগৰ
টোকা

আটলাণ্টিক মহাসাগৰ

Erongo, Khomas, Hardap, Khomas (again), and Omaheke regions

Kgalagadi, Kweneng and Central districts

Limpopo Province

Gaza and Inhambane provinces

ভাৰত মহাসাগৰ
Mozambique Channel

Toliara and Fianarantsoa provinces

ভাৰত মহাসাগৰ

Western Australia, Northern Territory and Queensland

প্ৰশান্ত মহাসাগৰ
Coral SeaPassing just south of Cato Reef in 's Coral Sea Islands Territory

Passing just north of the Minerva Reefs , and just south of Tubuai

Antofagasta Region

Jujuy, Salta, Jujuy (again), Salta (again) and Formosa provinces

Boquerón, Presidente Hayes, Concepción, San Pedro and Amambay departments

Mato Grosso do Sul, Paraná, and São Paulo states

আটলাণ্টিক মহাসাগৰ

মকৰ ক্ৰান্তিৰ সম্পূৰ্ণ দক্ষিণে থকা দেশসমূহৰ তালিকা

পৃথিৱীৰ বেছিভাগ ঠাই উত্তৰ গোলাৰ্ধত আছে বাবে মাত্ৰ চাৰিখন দেশহে মকৰ ক্ৰান্তিৰ সম্পূৰ্ণ দক্ষিণে আছে-

এছৱাটিনি (পূৰ্বতে চুইজাৰলেণ্ড)
লেচোথো
নিউজিলেণ্ড
উৰুগুৱে

তথ্যসূত্ৰ

বাহ্যিক সংযোগ

Temporal Epoch Calculations
Useful constants" See: Obliquity of the ecliptic
Montana State University: Milankovitch Cycles & Glaciation

শ্ৰেণী:ভূগোল
লাহৰিঘাট বিধানসভা সমষ্টি

লাহৰিঘাট বিধানসভা সমষ্টি (ইংৰাজী: Laharighat Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ১৯৫১ চনত এই সমষ্টিটো পোনপ্ৰথমবাৰৰ বাবে গঠন কৰা হৈছিল। ২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়াৰ পিছতেও এই সমষ্টিটো বাহাল ৰখা হয়।

এই সমষ্টিটো মৰিগাঁও জিলাৰ অন্তৰ্গত আৰু ই নগাঁও লোকসভা সমষ্টিৰ এক অংশ হিচাপে চিহ্নিত। সমষ্টিটো কোনো শ্ৰেণীৰ প্ৰাৰ্থীৰ বাবে সংৰক্ষিত নহয় (অৰ্থাৎ সাধাৰণ শ্ৰেণীৰ)।

বিধানসভাৰ সদস্যসকল

Election
Member
Party affiliation

১৯৫১
মহম্মদ ৰফিক
স্বতন্ত্ৰ প্ৰাৰ্থী

১৯৫২ (উপ-নিৰ্বাচন)
নুৰুল ইছলাম
ভাৰতীয় জাতীয় কংগ্ৰেছ

১৯৫৭
মতিৰাম বৰা
ভাৰতীয় জাতীয় কংগ্ৰেছ

১৯৬২
লক্ষ্মী প্ৰসাদ গোস্বামী
ভাৰতীয় জাতীয় কংগ্ৰেছ

১৯৬৭
মহম্মদ ওমৰুদ্দিন
ভাৰতীয় জাতীয় কংগ্ৰেছ

১৯৭২
আব্দুল কাছেম
ভাৰতীয় জাতীয় কংগ্ৰেছ

১৯৭৮
আব্দুল কাছেম
ভাৰতীয় জাতীয় কংগ্ৰেছ

১৯৮৩
আব্দুল কাছেম
ভাৰতীয় জাতীয় কংগ্ৰেছ

১৯৮৫
আব্দুল কাছেম
ভাৰতীয় জাতীয় কংগ্ৰেছ

১৯৯১
ড° নজৰুল ইছলাম
ভাৰতীয় জাতীয় কংগ্ৰেছ

১৯৯৬
ড° নজৰুল ইছলাম
ভাৰতীয় জাতীয় কংগ্ৰেছ

২০০১
ড° নজৰুল ইছলাম
ভাৰতীয় জাতীয় কংগ্ৰেছ

২০০৬
ড° নজৰুল ইছলাম
ভাৰতীয় জাতীয় কংগ্ৰেছ

২০১১
ড° নজৰুল ইছলাম
ভাৰতীয় জাতীয় কংগ্ৰেছ

২০১৬
ড° নজৰুল ইছলাম
ভাৰতীয় জাতীয় কংগ্ৰেছ

২০২১
ড° আচিফ মহম্মদ নাজাৰ
ভাৰতীয় জাতীয় কংগ্ৰেছ

২০২৬

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৬ চনৰ অসম বিধানসভা নিৰ্বাচনত ভাৰতীয় জাতীয় কংগ্ৰেছ দলৰ প্ৰাৰ্থী ড° আচিফ মহম্মদ নাজাৰ বিজয় সাব্যস্ত কৰি লাহৰিঘাট সমষ্টিৰ বিধায়ক হিচাপে পুনৰ নিৰ্বাচিত হয়।

২০২১ চনৰ বিধানসভা নিৰ্বাচন

২০২১ চনৰ নিৰ্বাচনত কংগ্ৰেছৰ ড° আচিফ মহম্মদ নাজাৰে অতি কম ব্যৱধানত স্বতন্ত্ৰ প্ৰাৰ্থী চিদ্দিক আহমেদক পৰাস্ত কৰিছিল। ফলাফল তলত দিয়া ধৰণৰ:

২০১৬ চনৰ বিধানসভা নিৰ্বাচন

২০১৬ চনৰ নিৰ্বাচনৰ বিতং ফলাফল তলত উল্লেখ কৰা হ’ল:

লগতে চাওক

মৰিগাঁও জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ

শ্ৰেণী:অসমৰ বিধানসভা সমষ্টিসমূহ
শ্ৰেণী:মৰিগাঁও জিলাৰ ভূগোল
আৰ্লিন হালকো

আৰ্লিন এ. হালকো (; জন্ম: ১৫ এপ্ৰিল, ১৯৩৩ – ২২ মাৰ্চ, ২০০৭) এগৰাকী আমেৰিকান চিকিৎসা পদাৰ্থবিজ্ঞানী আৰু সমকামী অধিকাৰ কৰ্মী আছিল। তেওঁ চিকাগোত কৰ্মৰত আছিল। ১৯৯৬ চনত তেওঁক ‘চিকাগো এলজিবিটি হল অৱ ফেম’ত অন্তৰ্ভুক্ত কৰা হৈছিল।

প্ৰাৰম্ভিক জীৱন

হালকোৰ জন্ম চিকাগোত হৈছিল। তেওঁ পিটাৰ হালকো আৰু ফ্ৰান্সেচ মেচিজুৱস্কি হালকোৰ কন্যা আছিল। তেওঁৰ পিতৃ চেকোশ্লভাকিয়াৰ এজন প্ৰব্ৰজনকাৰী আছিল। তেওঁ ভিজিটেশ্যন হাইস্কুল আৰু মুণ্ডেলিন কলেজত অধ্যয়ন কৰিছিল। তেওঁ ৰচেষ্টাৰ বিশ্ববিদ্যালয়ৰ পৰা পদাৰ্থ বিজ্ঞানত ডক্টৰেট ডিগ্ৰী লাভ কৰিছিল।

কৰ্মজীৱন

হালকো এগৰাকী চিকিৎসা পদাৰ্থবিজ্ঞানী আছিল আৰু চিকাগোৰ মাইকেল ৰিজ হাস্পতাল তথা জন এইচ ষ্ট্ৰজাৰ জুনিয়ৰ হাস্পতাল অৱ কুক কাউণ্টিত কৰ্মৰত আছিল। ১৯৮৫ চনত তেওঁ ‘চিকাগো হাউচ’ নামৰ এক সমাজসেৱা সংস্থাৰ সহ-প্ৰতিষ্ঠা কৰিছিল, যিয়ে এইচআইভি/এইডছত আক্ৰান্ত লোকসকলক বাসস্থান, হাস্পিচ সেৱা আৰু অন্যান্য সহায় আগবঢ়াইছিল। ১৯৮২ চনৰ পৰা ১৯৮৯ চনলৈকে তেওঁ ‘পিগেন্স পাব’ নামৰ এখন লেচবিয়ান বাৰৰ সহ-স্বত্বাধিকাৰী আছিল।

১৯৮৮ চনত গে চিকাগো মেগাজিন-এ হালকোক ‘বছৰটোৰ শ্ৰেষ্ঠ মহিলা’ হিচাপে অভিহিত কৰিছিল; ১৯৯০ চনত তেওঁক ইলিনয় গে এণ্ড লেচবিয়ান টাস্ক ফৰ্চে সন্মানিত কৰিছিল। ১৯৯৬ চনত তেওঁক চিকাগো এলজিবিটি হল অৱ ফেমত অন্তৰ্ভুক্ত কৰা হয়।
বাৰ্ক, জেৰাল্ড, আৰ্লিন হালকো। Dynamic Clinical Studies with Radionuclides and the Scintillation Camera. Annals of Internal Medicine ৭০ (৫): ১১০৭।
জেৰাল্ড ই চেলভাৰষ্টাইন, জেৰাল্ড বাৰ্ক, ডেভিদ গোল্ডবাৰ্গ, আৰ্লিন হালকো (১৯৬৯)। Superior Vena Caval System Obstruction Caused by Benign Endothoracic Goiter. Diseases of the Chest ৫৬ (৬): ৫১৯–৫২৩। গুগল স্কলাৰৰ মতে ই ৪৩ বাৰ উদ্ধৃত হৈছে।

ব্যক্তিগত জীৱন

হালকোৱে ১৯৯৩ চনত অৱসৰ গ্ৰহণ কৰে আৰু পৰৱৰ্তী সময়ত এক জন্তু উদ্ধাৰকাৰী সংস্থাৰ স্বেচ্ছাসেৱক হিচাপে কাম কৰে। ২০০৬ চনত তেওঁৰ ভৰি এটা কাটি পেলাবলগীয়া হৈছিল আৰু ২০০৭ চনত ৭৩ বছৰ বয়সত হৃদযন্ত্ৰ বিকল হৈ তেওঁৰ মৃত্যু হয়। তেওঁৰ ১৬ বছৰীয়া সংগী পেট্ৰিচিয়া কিনান মৃত্যুৰ সময়ত জীয়াই আছিল।

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:লেচবিয়ান বিজ্ঞানী
ডানি ৰড্ৰিক

ডানি ৰড্ৰিক এজন তুৰ্কী অৰ্থনীতিবিদ আৰু হাৰ্ভাৰ্ড বিশ্ববিদ্যালয়ৰ “জন এফ কেনেডি স্কুল অৱ গভৰ্ণমেণ্ট’’ৰ আন্তৰ্জাতিক ৰাজনৈতিক অৰ্থনীতিৰ ফৰ্ড ফাউণ্ডেশ্যনৰ অধ্যাপক। পূৰ্বে তেওঁ নিউ জাৰ্ছিৰ প্ৰিন্সটনৰ ইনষ্টিটিউট ফৰ এডভান্সড ষ্টাডিৰ সমাজ বিজ্ঞানৰ এলবাৰ্ট অ’ হিৰ্চমেন পদৰ অধ্যাপক আছিল। আন্তৰ্জাতিক অৰ্থনীতি, অৰ্থনৈতিক বিকাশ, ৰাজনৈতিক অৰ্থনীতি আদি ক্ষেত্ৰত তেওঁ বিভিন্ন লেখা প্ৰকাশ কৰিছে। ভাল অৰ্থনৈতিক নীতি কি আৰু ইয়াক গ্ৰহণ কৰাত কিছুমান চৰকাৰ আনতকৈ বেছি সফল কিয় এই প্ৰশ্নটোৱেই তেওঁৰ গৱেষণাৰ কেন্দ্ৰবিন্দু। তেওঁৰ ৰচনাসমূহৰ ভিতৰত আছে অৰ্থনৈতিক নিয়ম: দ্য ৰাইটছ এণ্ড ৰংগছ অৱ দ্য ডিছমাল চাইন্স আৰু দ্য গ্ল’বেলাইজেচন পেৰাডক্স: ডেম’ক্ৰেচি এণ্ড দ্য ফিউচাৰ অৱ দ্য ৱৰ্ল্ড ইকনমি। তেওঁ গ্ল'বেল পলিচি নামৰ একাডেমিক আলোচনীখনৰ যৌথ প্ৰধান সম্পাদকও।

জীৱনী

ৰড্ৰিক এটা চেফাৰ্ডিক ইহুদী পৰিয়ালত জন্মগ্ৰহণ কৰে। ইস্তানবুলৰ ৰবাৰ্ট কলেজৰ পৰা স্নাতক ডিগ্ৰী লাভ কৰাৰ পিছত তেওঁ ১৯৭৯ চনত হাৰ্ভাৰ্ড কলেজৰ পৰা চৰকাৰী আৰু অৰ্থনীতিত এ.বি. ডিগ্ৰী লাভ কৰে। তাৰ পিছত তেওঁ এম.পি.এ. ডিগ্ৰী (ডিষ্টিংচন সহিতে) ১৯৮১ চনত প্ৰিন্সটন স্কুল অৱ পাব্লিক এণ্ড ইণ্টাৰনেশ্যনেল এফেয়াৰ্ছৰ পৰা আৰু ১৯৮৫ চনত প্ৰিন্সটন বিশ্ববিদ্যালয়ৰ পৰা অৰ্থনীতিত পি.এইচ.ডি. ডিগ্ৰী লাভ কৰে আৰু তেওঁৰ থিছিছৰ শিৰোনাম আছিল ষ্টাডিজ অন দ্য ৱেলফেয়াৰ থিয়ৰী অৱ ট্ৰেড এণ্ড এক্সচেঞ্জ-ৰেট পলিচি।
তেওঁ বৰ্তমান বন্ধ হৈ যোৱা তুৰ্কীৰ দৈনিক কাকত ৰাডিকাল ২০০৯–২০১৬ৰ বাবেও তেওঁ লিখিছিল। ২০১১ চনত তেওঁ কাৰ্যনিৰ্বাহক সমিতিৰ সদস্য হিচাপে নতুনকৈ গঠন হোৱা বিশ্ব অৰ্থনীতি সন্থাত যোগদান কৰে।

হাৰ্ভাৰ্ড কেনেডি স্কুলৰ পাব্লিক পলিচিৰ প্ৰবক্তা পিনাৰ ডগানৰ সৈতে তেওঁৰ বিবাহ হয়।[6] তুৰ্কীৰ অৱসৰপ্ৰাপ্ত জেনেৰেল চেটিন ডগানৰ কন্যা যিয়ে স্লেজহামাৰ অভ্যুত্থানৰ পৰিকল্পনাত জড়িত থকাৰ গুৰুতৰ অভিযোগত আজীৱন কাৰাদণ্ডেৰে দণ্ডিত হৈছিল।

পণ্ডিত হিচাপে তেওঁ নেচনেল ব্যুৰো অৱ ইকনমিক ৰিচাৰ্চ, অৰ্থনৈতিক নীতি গৱেষণা কেন্দ্ৰ (লণ্ডন), চেণ্টাৰ ফৰ গ্ল’বেল ডেভেলপমেণ্ট, ইনষ্টিটিউট ফৰ ইণ্টাৰনেশ্যনেল ইকনমিক্স আৰু বৈদেশিক সম্পৰ্ক পৰিষদৰ সৈতে জড়িত আৰু ৰিভিউ অৱ ইকনমিক্স এণ্ড ষ্টেটিষ্টিকছৰ সহ-সম্পাদক। তেওঁ কাৰ্নেগী কৰ্পৰেশ্যন, ফৰ্ড ফাউণ্ডেশ্যন আৰু ৰকফেলাৰ ফাউণ্ডেশ্যনপৰা গৱেষণাৰ অনুদান লাভ কৰি আহিছে। অন্যান্য সন্মানৰ লগতে ২০০২ চনত তেওঁক গ্ল’বেল ডেভেলপমেণ্ট এণ্ড এনভাইৰনমেণ্ট ইনষ্টিটিউটৰ পৰা অৰ্থনৈতিক চিন্তাৰ সীমা উন্নীত কৰাৰ বাবে লিঅ’ণ্টিফ বঁটা প্ৰদান কৰা হয়।

২০১৯ চনৰ ৮ নৱেম্বৰত তেওঁ ইৰাছমাছ বিশ্ববিদ্যালয়, ৰটাৰডেমৰ পৰা সন্মানীয় ডক্টৰেট ডিগ্ৰী লাভ কৰে।

২০২০ চনৰ ২১ জানুৱাৰীত পোপ ফ্ৰান্সিছে তেওঁক পন্টিফিকেল একাডেমী অৱ ছ'চিয়েল চাইন্সেছৰ সদস্য হিচাপে নিযুক্তি দিয়ে।

কৃতিত্ব

১৯৯৭ চনত তেওঁৰ Has Globalization Gone Too Far? নামৰ কিতাপখন ব্লুমবাৰ্গ বিজনেছ উইকত "দশকটোৰ অন্যতম গুৰুত্বপূৰ্ণ অৰ্থনীতিৰ কিতাপ" বুলি কোৱা হৈছিল।

গ্ৰন্থখনত তেওঁ বিশ্ব বজাৰ আৰু সামাজিক স্থিতিশীলতাৰ মাজৰ তিনিটা উত্তেজনাৰ ওপৰত গুৰুত্ব আৰোপ কৰিছিল। তথাকথিত "গোলকীকৰণ"ৰ মাজত আন্তৰ্জাতিক সমতাক প্ৰসাৰিত কৰাৰ এক দ্বিধাদ্বন্দ্ব আছে বুলি আঙুলিয়াই দি তেওঁ মুক্ত বজাৰ ব্যৱস্থাক সামাজিক স্থিতিশীলতা আৰু গভীৰভাৱে ঘৰুৱা নীতি-নিয়মলৈ এক ভাবুকি হিচাপে লয়।

১৯৯৮ চনৰ পৰা প্ৰজেক্ট চিণ্ডিকেটৰ নিয়মীয়া অৱদানকাৰী ডানি ৰড্ৰিক। ২০১৯ চনৰ ফেব্ৰুৱাৰী মাহত তেওঁ সুৰেশ নাইডু, গেব্ৰিয়েল জুকমেন আৰু ১১ জন অতিৰিক্ত প্ৰতিষ্ঠাপক সদস্যৰ সৈতে ইকনমিক্স ফৰ ইনক্লুছিভ প্ৰস্পেৰিটি (EfIP) প্ৰতিষ্ঠা কৰে।

তথ্য সূত্ৰ

শ্ৰেণী:অৰ্থনীতিবিদ
শ্ৰেণী:জীৱিত ব্যক্তি
ভাৰ্গেজ কুৰিয়েন

ভাৰ্গেজ কুৰিয়েন আছিল ভাৰতৰ এগৰাকী কিম্বদন্তি সামাজিক উদ্যোক্তা। তেখেতে বিশ্বৰ সৰ্ববৃহৎ কৃষি উন্নয়ন কাৰ্যসূচীত গ্ৰহণ কৰিছিল যিয়ে ভাৰতক গাখীৰৰ অভাৱত থকা দেশৰ পৰা বিশ্বৰ সৰ্ববৃহৎ গাখীৰ উৎপাদনকাৰী দেশলৈ ৰূপান্তৰিত কৰিছিল। দুগ্ধ পালন ভাৰতৰ সৰ্ববৃহৎ স্বাৱলম্বী উদ্যোগ হৈ পৰিল। তেওঁ ৰাষ্ট্ৰীয় দুগ্ধ উন্নয়ন ব’ৰ্ড (এনডিডিবি)ও প্ৰতিষ্ঠা কৰে। তেওঁক প্ৰদান কৰা কেইবাটাও প্ৰশংসা আৰু বঁটাৰ ভিতৰত আটাইতকৈ উল্লেখযোগ্য হ’ল ৰেমন মেগছেছে বঁটা, বিশ্ব খাদ্য বঁটা, ৱাটেলাৰ শান্তি বঁটা আৰু ভাৰতৰ দ্বিতীয় সৰ্বোচ্চ অসামৰিক বঁটা পদ্ম বিভূষণ।

উদ্ধৃতিসমুহ

মই এজন খেতিয়কৰ চাকৰ।
উপহাৰ বিপদজনক হ’ব পাৰে আৰু এটা জাতি বিদেশী সাহায্যৰ ওপৰত নিৰ্ভৰশীল কৰি তুলিব পাৰে। ইয়াত দুগ্ধ উৎপাদনতো বাধাৰ সৃষ্টি কৰিব পাৰে।
আমাৰ যুৱ পেছাদাৰী আৰু জাতিৰ কৃষকৰ ৰূপত আমাৰ হাতত থকা সম্পদসমূহ আমি ব্যৱহাৰ কৰিব লাগিব। তেওঁলোকৰ অংশগ্ৰহণ অবিহনে আমি সফল হ’ব নোৱাৰো; আৰু তেওঁলোকৰ অংশগ্ৰহণেৰে আমি বিফল হ’ব নোৱাৰো।
গাখীৰ অতি সহজে নষ্ট হ’ব পৰা সামগ্ৰী, যাৰ অভাৱ গ্ৰীষ্মকালত হয় আৰু শীতকালত অতিৰিক্ত যোগান ধৰা হয়। বজাৰখনে যোগান অনুসৰি সংকোচিত আৰু সম্প্ৰসাৰণ কৰিব নোৱাৰে, সেয়েহে, আপোনাক ভাৰসাম্য ৰক্ষাৰ সুবিধাৰ প্ৰয়োজন। আৰু এবাৰ এই ভাৰসাম্য ৰক্ষাৰ সুবিধাসমূহ থাকিলে, যিবোৰ আপুনি শীতকালীন উৎপাদনক আগুৱাই নিবলৈ আৰু বজাৰ দখল কৰিবলৈ সক্ষম কৰে, ক্ৰয় আপোনাৰ কোলাত পৰে। এইটোৱেই আছিল অপাৰেচন ফ্লাডৰ উদ্দেশ্য আৰু পদ্ধতি।
ভাৰতৰ সকলো ঠাইতে গণতান্ত্ৰিক শাসন সফল নেকি? কিন্তু গণতন্ত্ৰৰ সমস্যাৰ সমাধান অধিক গণতন্ত্ৰ। গণতন্ত্ৰৰ আধাৰত কেইবাটাও গণতান্ত্ৰিক গাঁথনি সৃষ্টি নকৰালৈকে ভাৰতত গণতন্ত্ৰ হ’ব নোৱাৰে—যেনে গাঁও সমবায়, যিটো জনসাধাৰণে পৰিচালিত প্ৰতিষ্ঠান।
গাখীৰ একমাত্ৰ সামগ্ৰী যিটো দিনটোত দুবাৰকৈ, বছৰৰ প্ৰতিটো দিনতে সংগ্ৰহ কৰিব লাগে। গতিকে দুগ্ধ উদ্যোগৰ বাবে সমবায় একমাত্ৰ যুক্তিসংগত ব্যৱস্থা। আমেৰিকা, ডেনমাৰ্ক, আৰু অষ্ট্ৰেলিয়াত প্ৰায় ৮৫% উদ্যোগ সমবায়ৰ দ্বাৰা পৰিচালিত। গাখীৰৰ বাবে আন কোনো ব্যৱস্থাই কাম নকৰে।

ভাৰ্গেজ কুৰিয়েন বিষয়ে বিভিন্নজনৰ মত

শ্যাম বেনেগালৰ মত:- "স্বাধীন ভাৰতত বসবাস কৰা আটাইতকৈ উচ্চ ভাৰতীয়সকলৰ ভিতৰত তেওঁ আছিল অন্যতম।"
প্ৰধানমন্ত্ৰী মনমোহন সিঙৰ মত:- "ড° কুৰিয়েন আছিল এজন অসাধাৰণ আৰু উদ্ভাৱনীমূলক পৰিচালক আৰু এজন ব্যতিক্ৰমী মানুহ। কৃষকৰ কল্যাণ আৰু কৃষি উৎপাদন আৰু দেশৰ উন্নয়নৰ বাবে তেওঁৰ অৱদান অসীম। ড° কুৰিয়েন ভাৰতৰ সমবায় আন্দোলন আৰু দুগ্ধ উদ্যোগৰ এক আদৰ্শ আছিল।"
উপৰাষ্ট্ৰপতি হামিদ আনচাৰীৰ মত:- " কুৰিয়েনে ভাৰতত শ্বেত বিপ্লৱৰ সূচনা কৰি ভাৰতক বিশ্বৰ সৰ্ববৃহৎ গাখীৰ উৎপাদনকাৰী দেশ হিচাপে গঢ়ি তুলিছিল। ‘আমুল’ ব্ৰেণ্ডৰ সফলতাৰ আঁৰৰ স্থপতি হিচাপে তেওঁক গণ্য কৰা হয়।"
নৰমান বৰলোগৰ মত:- "অপাৰেচন ফ্লাড’ৰ দৰ্শনীয় সফলতাৰ আঁৰত আছিল কুৰিয়েনৰ প্ৰায় অদৃশ্য, নিপুণ পথ প্ৰদৰ্শক হাত, তেওঁৰ দৃষ্টিশক্তি, তেওঁৰ উজ্জ্বল মন আৰু তেওঁৰ অতুলনীয় পৰিচালনা ক্ষমতা।"

উৎস

শ্ৰেণী:মৃত ব্যক্তি
শ্ৰেণী:ভাৰতৰ ব্যক্তি
শ্ৰেণী:পদ্ম বিভূষণ বঁটা বিজয়ী
শ্ৰেণী:উদ্যোক্তা
অছুন

অছুন ইয়োৰুবা জনগোষ্ঠীৰ মাজত প্ৰচলিত প্ৰেম, যৌনতা, উৰ্বৰতা, নাৰীত্ব, পানী, ভাগ্য, ভৱিষ্যদ্বাণী, বিশুদ্ধতা আৰু সৌন্দৰ্য্য আৰু অছুন নদী আৰু ভুডুৰ ধন-সম্পত্তি আৰু সমৃদ্ধিৰ সৈতে জড়িত দেৱী। ৪০১টা ওৰিছা (দেৱ-দেৱী)ৰ ভিতৰত তেওঁক আটাইতকৈ জনপ্ৰিয় আৰু পূজনীয় বুলি গণ্য কৰা হয়।

পৌৰাণিক কাহিনীত অছুন এসময়ত অয়োৰ ৰজা শ্বাংগোৰ ৰাণী পত্নী আছিল আৰু তেওঁৰ মৃত্যুৰ পিছত তেওঁক দেৱতা হিচাপে গণ্য কৰা হৈছিল, অছুন-অছ’গবো উৎসৱত, সাধাৰণতে আগষ্ট মাহত অনুষ্ঠিত হোৱা দুসপ্তাহজোৰা বাৰ্ষিক উৎসৱত, অছ’গবোৰ অছুন-অছ’গবো পবিত্ৰ বাগিচাত সন্মানিত কৰা হৈছিল।

পৌৰাণিক কাহিনী

ইফা লিটাৰেৰী কৰ্পাছৰ মতে, পৰম ঈশ্বৰ অলোডুমাৰে শ্বাংগোক পৃথিৱী সৃষ্টি কৰাত সহায় কৰিবলৈ পঠোৱা একমাত্ৰ মাইকী ইৰুনমোল (আদিম আত্মা) আছিল অছুন। পঠোৱা আন আত্মাবোৰে ওছুনক আওকাণ কৰিলে, যিজনে পথ প্ৰদৰ্শনৰ বাবে শ্বাংগোলৈ গ’ল। কাহিনীটোৰ এটা সংস্কৰণত দাবী কৰা হৈছে যে নাৰী আত্মাই বিষয়বোৰ নিজৰ হাতত ল’বলৈ প্ৰলোভিত হৈছিল যদিও তেওঁলোকৰ সকলো সৃষ্টিশীল প্ৰচেষ্টা বিফল হৈছিল কাৰণ তেওঁলোকে পুৰুষ আধ্যাত্মিক নেতৃত্ব অবিহনে কাম কৰিছিল। এই সংস্কৰণটো সম্ভৱতঃ আব্ৰাহাম ধৰ্মৰ পৰা অনুপ্ৰাণিত আছিল, য'ত পিতৃতান্ত্ৰিক প্ৰভাৱ আছিল।

কাহিনীটোৰ আৰম্ভণিৰ সৈতে অধিক সামঞ্জস্যপূৰ্ণ আন এটা সংস্কৰণত দাবী কৰা হৈছে যে পুৰুষ আত্মাই নাৰী প্ৰভাৱ অবিহনে পৃথিৱীখন গঢ়ি তুলিবলৈ চেষ্টা কৰিছিল আৰু এই বৰ্জনৰ বাবেই পৃথিৱীখন বিফল হৈছিল। কাহিনী যিয়েই নহওক কিয়, মিথটোৰ অন্ত পৰে শ্বাংগোৱে আন আত্মাৰ হাতখনক ওছুনক সন্মান কৰিবলৈ বাধ্য কৰাই দিয়ে। মৃত্যুৰ পিছত অলোডুমাৰে তেওঁক ওৰিছাৰ ক্ষমতা প্ৰদান কৰে।

উপাসনা

ইয়োৰুবা

অছুন নাইজেৰিয়াৰ অছুন নদীৰ ঐশ্বৰিক কৰ্তা, যিখন নদীৰ নাম তেওঁৰ নামেৰে ৰখা হৈছে। এই নদীখনৰ উৎস নাইজেৰিয়াৰ পশ্চিমে একিটি ৰাজ্যত আৰু ই অছগবো চহৰৰ মাজেৰে পাৰ হৈ যায়, য'ত দেৱতাৰ প্ৰধান অভয়াৰণ্য অছুন-অছ’গবো চেক্ৰেড গ্ৰভ অৱস্থিত। ব্ৰাজিলৰ অছুনৰ সৈতে জড়িত উদ্ভিদবোৰ সুগন্ধিযুক্ত, মিঠা আৰু প্ৰায়ে হালধীয়া ৰঙৰ, যিয়ে অৰিছাৰ গুণসমূহ প্ৰতিফলিত কৰে। ইয়াৰ ভিতৰত পদিনা (Lamiacaea) অন্যতম।অছুন পেনিৱৰ্ট পৰিয়ালৰ উদ্ভিদ ফ'লহা-ডে-ডেজ-ৰেইছ (Hydrocotyle cybelleta)ৰ সৈতে জড়িত। বহুতো প্ৰজাতিৰ ৰং উজ্জ্বল হালধীয়া, যিয়ে সোণ আৰু ধনৰ সৈতে অছুনৰ সম্পৰ্ক প্ৰতিফলিত কৰে। তেওঁৰ সৈতে ফ'লহা-ডা-ফৰ্টুনা বা কালাঞ্চো পিনাটাৰো সম্পৰ্ক আছে।

চিত্ৰশালা

তথ্য সূত্ৰ

শ্ৰেণী:দেৱ-দেৱী
শ্ৰেণী:পৌৰাণিক কথা
মঙলদৈ বিধানসভা সমষ্টি

মঙলদৈ বিধানসভা সমষ্টি (ইংৰাজী: Mangaldai Assembly constituency) হৈছে উত্তৰ-পূব ভাৰতৰ অসম ৰাজ্যৰ ১২৬ টা বিধানসভা সমষ্টিৰ ভিতৰত অন্যতম। ১৯৫১ চনত এই সমষ্টিটো পোনপ্ৰথমবাৰৰ বাবে গঠন কৰা হৈছিল। ২০২৩ চনৰ সমষ্টি পুনৰ নিৰ্ধাৰণ প্ৰক্ৰিয়াৰ পিছতো এই সমষ্টিটো বাহাল ৰখা হয় আৰু ইয়াৰ পূৰ্বৰ অনুসূচিত জাতি সংৰক্ষণ উঠাই লৈ সাধাৰণ সমষ্টি হিচাপে ঘোষণা কৰা হয়।

এই সমষ্টিটো দৰং জিলাৰ অন্তৰ্গত আৰু ই দৰং–ওদালগুৰি লোকসভা সমষ্টিৰ এক অংশ হিচাপে চিহ্নিত।

বিধানসভাৰ সদস্যসকল

নিৰ্বাচন বৰ্ষ
বিধায়ক
ৰাজনৈতিক দল
১৯৫১
পুৰন্দৰ শৰ্মা
ভাৰতীয় জাতীয় কংগ্ৰেছ
১৯৫৭
ধৰণীধৰ চৌধুৰী
ভাৰতীয় জাতীয় কংগ্ৰেছ
১৯৬২
দণ্ডীৰাম দত্ত
ভাৰতীয় জাতীয় কংগ্ৰেছ
১৯৬৭
এম. এ. আলী
ভাৰতীয় জাতীয় কংগ্ৰেছ
১৯৭২
কাৰেন্দ্ৰ চন্দ্ৰ বৰুৱা
ভাৰতীয় জাতীয় কংগ্ৰেছ
১৯৭৮
অনিল দাস
জনতা পাৰ্টী
১৯৮৩
কাৰেন্দ্ৰ চন্দ্ৰ বৰুৱা
ভাৰতীয় জাতীয় কংগ্ৰেছ
১৯৮৫
নীলমণি দাস
স্বতন্ত্ৰ প্ৰাৰ্থী
১৯৯১
নকুল চন্দ্ৰ দাস
ভাৰতীয় জাতীয় কংগ্ৰেছ
১৯৯৬
হিৰেণ কুমাৰ দাস
অসম গণ পৰিষদ
২০০১
বসন্ত দাস
ভাৰতীয় জাতীয় কংগ্ৰেছ
২০০৬
হিৰেণ কুমাৰ দাস
অসম গণ পৰিষদ
২০১১
বসন্ত দাস
ভাৰতীয় জাতীয় কংগ্ৰেছ
২০১৬
গুৰুজ্যোতি দাস
ভাৰতীয় জনতা পাৰ্টী
২০২১
বসন্ত দাস
ভাৰতীয় জাতীয় কংগ্ৰেছ
২০২৬
নীলিমা দেৱী
ভাৰতীয় জনতা পাৰ্টী

নিৰ্বাচনী ফলাফল

২০২৬ চনৰ বিধানসভা নিৰ্বাচন

২০২৬ চনৰ অসম বিধানসভা নিৰ্বাচনত ভাৰতীয় জনতা পাৰ্টী দলৰ প্ৰাৰ্থী নীলিমা দেৱীয়ে বিজয় সাব্যস্ত কৰি মঙলদৈ সমষ্টিৰ বিধায়িকা হিচাপে নিৰ্বাচিত হয়।

লগতে চাওক

দৰং জিলা
অসম বিধানসভাৰ সমষ্টিসমূহৰ তালিকা

তথ্যসূত্ৰ
জন মিল্টন

জন মিল্টন (, ৯ ডিচেম্বৰ, ১৬০৮ – ৮ নৱেম্বৰ, ১৬৭৪) এজন ইংৰাজ কবি আৰু বুদ্ধিজীৱী আছিল। ১৬৬৭ চনত তেওঁ পেৰাডাইজ লষ্ট নামৰ মহাকাব্য ৰচনা কৰিছিল।

উদ্ধৃতি

মানুহৰ মন সদায় একে ঠাইতে থাকে। কিন্তু এই মন বোলা অতি শক্তিশালী বস্তুটোৱে স্বৰ্গক নৰক আৰু নৰকক স্বৰ্গ কৰি তোলে।
মানুহ সদায় সুখী হ’ব বিচাৰে আৰু এই সুখে মানুহৰ জীৱনৰ দৈনিক আৱশ্যকীয় সকলো খোৰাক যোগায়৷
এখন ভাল কিতাপ নষ্ট কৰা আৰু এজন ভাল মানুহক হত্যা কৰা একেই কথা৷
যি আটাইতকৈ বেছি দুৰ্ভোগ সহ্য কৰিব পাৰে, তেৱেঁই আটাইতকৈ উত্তম কাৰ্যও কৰিব পাৰে৷ কৰ্তব্যবোধৰ দ্বাৰা অনুপ্ৰাণিত হৈ বহুতো মহৎলোকে কৰা কামবোৰ দুখ-কষ্ট আৰু বিপদ-বিঘিনিৰ মাজতেই কৰা হৈছে৷

লগতে চাওক

জন মেইনাৰ্ড কেইন্স

উৎস

বাহ্যিক সংযোগ

শ্ৰেণী:ইংলেণ্ডৰ ব্যক্তি
শ্ৰেণী:ইংৰাজী কবি
শ্ৰেণী:মৃত ব্যক্তি